Diari Oficial de la Generalitat Valenciana


Sumari del DOGV 1913, del 27-11-1992 (1992/826496)

RESOLUCIÓ de 18 de novembre de 1992, del Secretari General de la Presidència de la Generalitat Valenciana, per la qual convoca beques per a la realització de pràctiques de periodisme.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   1913

Data del DOGV
:   27-11-1992

Secció del DOGV
:   ALTRES DISPOSICIONS

Número del document
:   1992/826496


Data del document
:   18-11-1992

Organisme emissor
:   Presidència de la Generalitat

Tipus de document
:   Resolució

Resolució de 18 de novembre de 1992, del Secretari General de la Presidència de la Generalitat Valenciana, per la qual convoca beques per a la realització de pràctiques de periodisme.  
La Presidència de la Generalitat Valenciana, en el marc de la política dirigida a la millora i especialització dels professionals de la informació convoca la concessió de beques perquè els joves puguen accedir a la realització de pràctiques professionals de periodisme.  
L'anterior actuació es troba recollida en els objectius i activitats del programa de desenvolupament de la comunicació social, hi ha suficient consignació pressupostària en el projecte de pressupost de la Generalitat Valenciana per a l?exercici de 1993, i la resolució de la convocatòria queda condicionada a l'aprovació d'aquest.  
En virtut de les facultats que em confereix el Decret 236/1991, pel qual s'aprova el Reglament Orgànic i Funcional de la Presidència de la Generalitat Valenciana, i atenent a allò que disposa el Decret 108/1992, de 6 de juliol, del Govern Valencià, pel qual regula la concessió de beques, resolc:  
Primer  
Procedir a la convocatòria de beques per a realitzar pràctiques de periodisme.  
Segon  
Aprovar les bases que s'adjunten, les quals han de regir la convocatòria.  
Tercer  
L'import de les beques serà finançat amb càrrec a la línia 4626533819 del programa 462. 10 del Pressupost de la Generalitat Valenciana per a 1993, per una quantia màxima de quinze milions cent vint mil pessetes.  
València, 18 de novembre de 1992.  
El Secretari General:   
Rafael Ferrer i Fombuena.  
BASES DE LA CONVOCATORIA  
Primera. Objecte  
L'objecte és la convocatòria de beques per a la realització de pràctiques de periodisme. La finalitat de les beques és facilitar la formació complementària, la millora i l'especialització professional mitjançant la realització de pràctiques de tasques informatives.  
Segona. Requisits dels sol·licitants  
Els sol·licitants hauran de reunir algun dels següents requisits:  
a) Estar en possessió del títol de llicenciat en Ciències de la Informació o del resguard acreditatiu d'aquest.  
b) Ser estudiant destacat d'un dels dos darrers cursos de Ciències de la Informació.  
c) Haver realitzat, amb continuïtat, tasques informatives o prestat serveis de comunicació social en l'administració local o en qualsevol altra entitat pública valenciana.  
Tercera. Regles essencials que determinaran la concessió de la beca  
Hom considerarà mèrits preferents per a l?obtenció de la beca:  
a) El coneixement i domini de les llengües oficials de la Comunitat Valenciana, com també d'idiomes estrangers.  
b) Ser menors de 30 anys.  
No podran obtenir beca els sol·licitants que no reunesquen els requisits exigits i els mèrits preferents.  
Quarta. Nombre de beques i dotació que tenèn  
Es convoquen catorze beques. La dotació de cadascuna és de 90.000 pessetes brutes mensuals.  
Cinquena. Durada i destinació  
El període de gaudi de les beques serà de sis mesos. El període començarà dins del termini de deu dies naturals comptadors des de l'endemà de la notificació de la concessió de la beca.  
Les beques podran prorrogar-se per uns altres sis mesos consecutius.  
Els becaris realitzaran les tasques de formació i pràctiques en les diferents unitats del Servei de Relacions Informatives de la Generalitat Valenciana, tant centrals com territorials, a les instal·lacions de l'agència EFE a la Comunitat Valenciana (en execució de l'acord de cooperació subscrit el 2 de juliol de 1985) o en qualsevol altre mitjà d'informació al que poguessen ser assignats.  
Sisena. Formalització de les sol·licituds  
El model d'instància és el que s'adjunta com a annex I a aquesta convocatòria.  
Els candidats hauran de presentar al registre general de la Presidència (C/ Juristes, 16-18, de València), o trametre per qualsevol de les formes previstes en l'article 66 de la Llei de Procediment Administratiu, l?esmentat model de sol·licitud, junt amb la següent documentació:  
a) Currículum, en el qual faran constar les dades personals, data i lloc de naixement, adreça actual, telèfon i una foto de mida carnet del sol·licitant.  
b) Expedient acadèmic.  
c) Declaració jurada de no tenir cap relació laboral ni estar gaudint de cap altra beca.  
d) Declaració jurada de disponibilitat per a residir a la localitat o rodalia d'on es trobe la unitat del Servei de Relacions Informatives, o la dependència de l'agència EFE o mitjà al qual fos assignat, dins de l?àmbit territorial de la Comunitat Valenciana.  
e) Qualsevol altres documents que acrediten la possessió de títol o mèrits, docents, investigadors o professionals que es desitgen al·legar.  
Setena. Termini de presentació de sol·licituds  
El termini de presentació de sol·licituds serà de 15 dies hàbils, comptats a partir de l?endemà de la publicació d'aquesta convocatòria en el Diari Oficial de la Generalitat Valenciana.  
Vuitena. Selecció  
Per a l?examen de les sol·licituds de beques es constituirà una comissió avaluadora formada pels següents membres:  
- El Director General de Mitjans de Comunicació Social i Relacions Informatives, que actuarà com a president.  
- El Cap del Servei de Relacions Informatives.  
- El Secretari General Administratiu de la Presidència, o persona en qui delegue, que actuarà com a secretari de la comissió.  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot.  
La comissió podrà convocar als candidats que considere convenients per a comprovar, mitjançant entrevista, els extrems dels mèrits adduïts que considere d'interés.  
Finalitzat el procés selectiu, la comissió elaborarà una proposta de concessió de beques, dins del termini d'un mes a partir de la conclusió de l?establert per a la presentació de sol·licituds. La proposta contindrà la relació de beneficiaris i una borsa de reserva no prioritzada, per al cas de produir-se alguna renúncia o abandó.  
Novena Concessió  
El Director General de Mitjans de Comunicació Social i Relacions Informatives serà l?encarregat de dictar la resolució de concessió de les beques, d'acord amb la proposta formulada per la comissió avaluadora, i podrà declarar-les desertes, totalment o parcial.  
La resolució recaurà en el termini de cinc dies a partir de la recepció de la proposta.  
La resolució de concessió o denegació serà notificada individualment als interessats i es publicarà en el Diari Oficial de la Generalitat Valenciana.  
Deu. Drets, obligacions, tutoria i incidències dels becaris  
Aquestes beques són incompatibles amb el gaudi de qualsevol altra beca, ajuda o activitat laboral regular. La infracció d'aquesta regla deixarà sense efecte la beca.  
La condició de becari no genera cap relació laboral ni administrativa ni amb la Generalitat ni amb l'agència EFE ni cap altre mitjà al qual puguen anar destinats.  
La Direcció General de Mitjans de Comunicació Social i Relacions Informatives determinarà la destinació, ordenarà les activitats i establirà la dedicació i toms dels becaris segons els criteris dels seus propis serveis i mitjans.  
Acabat el període de gaudi de la beca, i previ infon-ne d'assistència, aprofitament i aptitud, per part del Cap del Servei de Relacions Informatives de la Generalitat Valenciana, s'expedirà el certificat corresponent.  
La direcció general esmentada resoldrà les incidències que es produesquen durant el període de gaudi de les beques i podrà deixar sense efecte aquestes, prèvia audiència a l?interessat, en cas d'incompliment de les seues obligacions per part del becari o quan no realitzis l'activitat que va motivar la concessió o deixàs de reunir els requisits exigits.  
La direcció general esmentada exercirà la tutoria dels becaris, amb la finalitat que no es desvirtue l?objectiu d'especialització, millora professional i formació complementària que motiven aquestes beques. Així mateix, tindrà la facultat d'interpretar el contingut d'aquestes bases.  
ANNEX II / ANEXO I  
Sol·licitud de beca per a la realització de pràctiques en la Direcció General de Mitjans de Comunicació Social i Relacions Informatives de la Generalitat Valenciana, segons convocatòria de data?  
Cognoms:  
Nom:  
DNI:  
Lloc i data de naixement:  
Adreça:  
Telèfon:  
Sol·licite em siga adjudicada una beca de pràctiques en la direcció general esmentada, per a la qual cosa adjunte la documentació requerida.  
Lloc, data i signatura de l'interessat.  
DIRECCIO GENERAL DE MITJANS DE COMUNICACIO SOCIAL I RELACIONS INFORMATIVES